13.3.2007 Euroopan unionin virallinen lehti L 73]9 KOMISSION ASETUS (EY) N:o 245/2007, annettu 8 päivänä maaliskuuta 2007, Euroopan parlamentin ja neuvoston asetuksen (EY) N:o 998/2003 liitteen II muuttamisesta ja mukauttamisesta Bulgarian, Romanian ja Malesian osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Bulgarian ja Romanian liittymissopimuksen ja erityisesti sen 4 artiklan 3 kohdan, ottaa huomioon Bulgarian ja Romanian liittymisasiakirjan ja erityisesti sen 56 artiklan, ottaa huomioon lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaati- muksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003 (') ja erityisesti sen 10 ja 19 artiklan, sekä katsoo seuraavaa: (1) — Asetuksessa (EY) N:o 998/2003 vahvistetaan eläinten terveyttä koskevat vaatimukset, joita on noudatettava muissa kuin kaupallisissa lemmikkieläinten kuljetuksissa, ja näiden kuljetusten valvontaa koskevat säännöt. (2) — Asetuksessa (EY) N:o 998/2003 vahvistetaan, että kyseisen asetuksen liitteessä II olevassa C osassa on esitettävä luettelo niistä kolmansista maista, joista lemmikkieläinten kuljetuk- set yhteisöön voidaan sallia edellyttäen, että tietyt vaati- mukset täyttyvät. (3) — Asetuksen (EY) N:o 998/2003 liitteessä II olevassa C osassa esitettyyn luetteloon sisältyvät ne kolmannet maat ja alueet, joissa ei esiinny raivotautia, sekä ne kolmannet maat ja alueet, joiden osalta riskiä raivotaudin kulkeutumisesta yhteisöön kyseisistä maista tai kyseisiltä alueilta tapahtuvien kuljetusten seurauksena ei pidetä jäsenvaltioiden välisiin kuljetuksiin liittyvää riskiä suurempana. (4) — Malesian toimivaltaisten viranomaisten toimittamista tie- doista ilmenee, ettei riski raivotaudin kulkeutumisesta yhteisöön kyseisestä maasta tapahtuvien lemmikkieläinten kuljetusten seurauksena ole suurempi kuin jäsenvaltioiden välisiin lemmikkieläinten kuljetuksiin tai asetuksessa (EY) N: o 998/2003 jo luetelluista kolmansista maista tapahtuviin kuljetuksiin liittyvä riski. Malesia olisi tämän vuoksi sisällytettävä asetuksen (EY) N:o 998/2003 liitteessä II olevassa C osassa vahvistettuun luetteloon. (5) — Koska Bulgaria ja Romania ovat olleet Euroopan unionin jäsenvaltioita 1 päivästä tammikuuta 2007, on yhteisön lainsäädännön selkeyden vuoksi tarpeen poistaa liittymis- ajankohdasta alkaen viittaukset kyseisiin maihin asetuksen (EY) N:o 998/2003 liitteessä II olevasta C osasta. (6) — Asetus (EY) N:o 998/2003 olisi siksi muutettava vastaavasti. (7) — Tässä asetuksessa säädetyt toimenpiteet ovat elintarvikeket- jua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 998/2003 liitteessä II oleva C osa seuraavasti: 1) —Poistetaan seuraavat nimikkeet: ”BG — Buloaria RO — Romania” 2) — Lisätään seuraava nimike: ”MY — Malesia”. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. 1 artiklan 1 kohtaa sovelletaan 1 päivästä tammikuuta 2007. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä maaliskuuta 2007. () EUVLL 146, 13.6.2003, s. 1. Asetus sellaisena kuin se on viimeksi muutettuna komission asetuksella (EY) N:o 1467/2006 (EUVL L 274, 5.10.2006, s. 3). Komission puolesta Markos KYPRIANOU Komission jäsen